als_Latn dik_Latn sag_Latn
Puna për të ndërtuar një terminal për avionë privatë që do të kushtojë 82 milionë dollarë në Aeroportin Ndërkombëtar Mineta San Jose, që pritet të presë avionët e Google do të fillojë në janar. Signature Flight Support, një operator që ofron shërbime të tilla, si karburantin, mirëmbajtjen e avionëve dhe ndërtimin e terminalit, ka dhënë me qira një hapësirë të madhe për kompaninë Blue City Holdings, Mountain View, e bazuar në Kaliforni, që menaxhon aeroplanët për drejtuesit e Google.
Terminali me sa duket do t’i japë Google pesë nga shtatë pistat e saj , që do të thotë se kompani të tjera do të kenë një lloj qasjeje të kufizuar. Terminali do të ketë një hangar prej 2.508 metrash katrorë, duke e bërë këtë terminalin më të madh të ndërtuar në 30 vitet e fundit. Pasi të përfundojë, projekti pritet të sjellë miliona dollarë në qira dhe pagesa të tjera në San Jose.
Megjithatë, Google me sa duket është ende duke marrë parasysh shtyrjen e kontratës të Moffett Field, ku aeroplanët e saj janë të vendosur aktualisht dhe për të cilat Google i paguan qeverisë federale 1.3 milionë dollarë në vit që nga viti 2007. Aeroplanët dhe projekti nuk janë pa polemika. Brenda Google, Sergey Brin dhe Larry Page u grindën mbi llojet e shtretërve që aeroplani i tyre në terminalin privat do të ketë – dopjo apo tek.
Por kompania ka pasur probleme për vendmbajtjen e flotës së saj. Mbajtja e avionëve në Moffett Field asnjëherë nuk ka qenë e mirëpritur ngrohtësisht dhe vetë projekti i ri në San Jose ka shumë kundërshtime. Operatori aktual i aeroportit, Atlantic Aviation, ka ngritur padi kundër projektit.
(Herë të lexuara: 267)
als_Latn als_Latn als_Latn als_Latn als_Latn